**Leksehjelp for elever på 3.-7.trinn**

**Frivillig leksehjelp**  
Hellemyr skole tilbyr leksehjelp for 3.-7.trinn. Det er dere foresatte som har det overordnede ansvaret for leksearbeidet. For mange er det å gjøre lekser sammen med barna en god opplevelse. Det betyr mye for barns læring at foreldre er involverte i skolearbeidet. Det er viktig at foresatte både snakker om skolen og leser leselekser med barnet, selv om barnet går på leksehjelp.

Vi har satt opp på følgende tidspunkt for leksehjelp:

**3.trinn: Onsdag kl 13.30-14.30 i klasserom E1**

**4.trinn: Onsdag kl 13.30-14.30 i klasserom E2**

**5.trinn: Onsdag kl 13.30-14.30 i klasserom E3**

**6.og 7. trinn: Mandag kl 1420-15.20 i klasserom H1**

Formålet med leksehjelpen er å:

* Gi eleven støtte i læringsarbeidet.
* Gi eleven opplevelse av mestring.
* Gi eleven gode rammer for selvstendig arbeid.
* Bidra til utjevning av sosiale forskjeller i utdanningen.

Leksehjelpen blir gitt av fagarbeidere/assistenter. Vi har noen forventninger til elevene:

* Elevene skal være til stede tiden ut, og tiden skal brukes til skolearbeid
* Det er viktig at elevene selv er motivert for å delta på leksehjelp
* Det skal være arbeidsro

Leksehjelp er et gratis og frivillig tilbud for elever på 3.-7. trinn, men det er ikke slik at barnet kan komme og gå som det passer. Hvis du ønsker leksehjelp for ditt barn, må barnet følge tilbudet fast, inntil du som foresatt sier opp plassen.

Påmelding skjer i starten av hvert skoleår. Det sendes ut et eget påmeldingskjema via Visma.